Lav et referat af nedenstående tekst:

Tekst:
Der er blevet flere ting at tage højde for, inden ferierejse bestilles, end der var indtil for et par år siden. Coronapandemien og konsekvenserne af krigen i Ukraine er noget af det, de rejsende i Aalborg Lufthavn gør sig overvejelser omkring. - Men nu synes jeg, at vi trænger til at komme på ferie, siger Hanne Møller. Hos det nordjyske rejsebureau Nilles Rejser mærker de også, at tryghed er blevet et vigtigere parameter for kunderne, end det tidligere var. - Vi kan mærke den tryghedssøgen, der er, at folk gerne vil have et rejsebureau i baghånden, siger Morten Meyer, der er produktchef ved Nilles Rejser. Vil gerne kunne få hjælp Ifølge en forsker giver det god mening, at de rejsende måske er blevet mere tilbøjelige til at vælge et rejsebureau i stedet for selv at arrangere turen. - Vi vil være sikre på, at hvis det er sådan, at vi er i et land, og der kommer en fjerde coronabølge - eller hvad vi er oppe på - at vi så har nogen, vi kan ringe til og få hjælp af, siger Sanne Dollerup Sørensen, der er partner og forsker ved Institut for Kundetyper. Hos Nilles Rejser gør de derfor en stor indsats for hele tiden at stå til rådighed for kunderne. - Vi har meget kontakt med de forskellige udenlandske myndigheder og turistbureauer, så vi generelt er opmærksomme på, hvad der foregår rundt omkring, siger Morten Meyer. I afgangshallen i Aalborg Lufthavn er kufferterne pakket og feriegæsterne er klar til at sætte sig i flyet mod Mallorca. - Det er længe siden, vi har været afsted, siger Hanne Møller.

Referat:
Behovet for at kunne rejse trygt er steget i takt med coronakrisen og krigen i Ukraine. Sådan lyder det fra flere rejsebureauer.